Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 153

2. A GLP felügyelőnek a következőket kell ellenőriznie: 2.1. kidolgoztak-e szabványműveleti előírásokat a kísérleti, illetve összehasonlító anyagok átvételére, kezelésére, mintavételére, felhasználására és tárolására; 2.2. megfelelő jelzésekkel azonosítják-e a kísérleti, illetve összehasonlító anyagok tartályait; 2.3. a tárolási körülmények nem módosítják-e a kísérleti, illetve összehasonlító anyagok koncentrációját, tisztaságát és stabilitását, továbbá kizárják-e a szennyeződés lehetőségét; 2.4. nyilvántartják-e a kísérleti, illetve összehasonlító anyagok töménységét és stabilitását, dolgoztak-e ki módszereket a vizsgálati, illetve összehasonlító anyagokat tartalmazó elegyek homogenitásának és stabilitásának meghatározására; 2.5. megfelelően jelölik-e a kísérleti, illetve összehasonlító anyagok összetételét (vagy hígításait) tartalmazó tartályokat és nyilvántartják-e azok tartalmának homogenitását és stabilitását; 2.6. négy hétnél hosszabb ideig tartó vizsgálat esetében a kísérleti, illetve összehasonlító anyagok minden sorozatából félretettek-e mintát analitikai vizsgálatokra, illetve ezeket a mintákat megfelelő ideig tárolják-e; 2.7. a különböző vegyületek elegyítésére alkalmazott eljárások menete kizárja-e a szerek felcserélésének, illetve keresztszennyezés lehetőségét. XI. Szabványműveleti előírások

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes